Huh huh tässä on ollu niin paljo tapahtumaa ja sattumaa, että oon unohtunut ihan kokonaan kirjottaa tänne. No ensiks, muuttopäivä on lyöty lukkoon! Jätän tän ehkä liiankin tutuksi tulleen sairaalan ja sen käytävät ja siirryn kuntoutukseen!! Wuhuu! Työvoitto ainakin näille ihanille hoitajille, jotka ovat pitäneet mut hengissä ja järjissä. Vähä huonommalla luonteella varustettuna oisin voinu olla vähä eri osastolla... Jotenkin oon vaan jaksanu taistella päivästä toiseen! Se on ihan täysin perheen jäsenten, ystävien, hoitajien ja teidän lukijoiden ansiota, kun ootte jaksanu tsempata mua koko ajan eteenpäin. Iso kiitos teille kaikille!





Olin tossa viime perjantaina ensimmäistä kertaa yli kolmeen vuoteen ihmisten ilmoilla kaupungilla leffassa! Oli ihan huikeeta, tuijotin vaan sitä ihmispaljoutta typeränä, mut nautin niin joka solulla siitä, että olin vihdoin päässy ulos ja kaupunkiin asti. Oltiin kattoos Jurasic world pe puoli kuusi ja kiitos sille herrasmiehelle joka auttoi mut takaisin pyörätuoliin kesken leffan. Jouduin lähteen sieltä hieman ennen loppua noiden typerien jalkasärkyjen takia. Ärsytti ihan suunnattomasti, että ne vielä hallitsee mun elämää niin paljon! Helvetti!! Mut ei niistä nyt ihan näil näppäimil oo pääsemäs eroon joten pakko tottua, että joskus on vaan pakko jättää leikki kesken, kun sitä vähiten haluaisi.





Tänään pääsen ekaa kertaa altaaseen tekeen treeniä. Tätä oon odottanu koko ajan, että koska pääsen kuntoutuu altaaseen ja nyt vihdoin maha on siinä kunnossa, että lupa on myönnetty. Siitä tulee niin siistii, sukeltelen vaan koko ajan ja pysyttelen siel pohjassa. Ehkä se paine mikä sielä muodostuu auttaa noita jalkoja. Ei voi tietää, mut toivon ainakin niin!